Το **Κομμουνιστικό Κόμμα Λιβάνου** (αραβικά: الـحـزب الشـيـوعـي اللبـنـانـي, γαλλικά: *Parti communiste libanais*, PCL) είναι κομμουνιστικό κόμμα στο Λίβανο. Ιδρύθηκε το 1924 από τον Λιβανέζο πνευματικό, συγγραφέα και δημοσιογράφο Γιουσέφ Ιμπραΐμ Γιαζμπέκ και τον Φουάντ αλ-Σιμαλί, όπως και τον Ντανί Φουανί, καπνεργάτη από τη Μπικφαγιά.

Δημιουργία
----------

Το Κομμουνιστικό Κόμμα Λιβάνου ιδρύθηκε επίσημα στις 24 Οκτωβρίου 1924, στο Λίβανο στην πόλη Χαντάθ, νότια της Βηρυτού. Η πρώτη συνάντηση πραγματοποιήθηκε από συνδικαλιστές, οι οποίοι σχημάτισαν για πρώτη φορά ανεξάρτητα συνδικάτα στο Λίβανο (προηγουμένως, τα εργατικά συνδικάτα ελέγχονταν από τους Γάλλους). Στη συνάντηση συμμετείχαν επίσης μελετητές, ακαδημαϊκοί, συγγραφείς και δημοσιογράφοι που δραστηριοποιούνταν στην προώθηση των ιδεών της Γαλλικής Επανάστασης και γνώριζαν τα κείμενα του Καρλ Μαρξ και του Φρίντριχ Ένγκελς. Το κόμμα ιδρύθηκε για να καλύψει την περιοχή που βρισκόταν υπό τη γαλλική εντολή, η οποία μετεξελίχθηκε σε Συρία και Λίβανο. Αρχικά, το όνομα του κόμματος ήταν «Λιβανικό Λαϊκό Κόμμα», σε μια προσπάθεια να αποφύγει τη γαλλική απαγόρευση δραστηριοτήτων των «μπολσεβίκων».

Το κόμμα είχε αρχικά κηρυχθεί παράνομο, αλλά η απαγόρευση ήταν χαλαρή κατά τη διάρκεια του Β΄ Παγκοσμίου Πολέμου. Για περίπου είκοσι χρόνια, το LCP οργάνωνε κομμουνιστικές πολιτικές δραστηριότητες τόσο στον Λίβανο όσο και στη Συρία, αλλά το 1944 το κόμμα χωρίστηκε στο Κομμουνιστικό Κόμμα Λιβάνου και στο Κομμουνιστικό Κόμμα Συρίας.

Εκλογικά αποτελέσματα
---------------------

Το κόμμα συμμετείχε στις κοινοβουλευτικές εκλογές του 2005 σε διάφορες περιφέρειες αλλά δεν κατάφερε να κερδίσει έδρες. Στο Νότιο Λίβανο, ο γενικός γραμματέας Σανταλάχ Μαζρανί κέρδισε 8.886 ψήφους στη δεύτερη συνοικία και ο Ανουάρ Γιασίν, πρώην κρατούμενος στο Ισραήλ, έλαβε 18.244 ψήφους στην πρώτη συνοικία. Ο πρώην γενικός γραμματέας Φαρούχ Νταχρούτζ έλαβε 10.688 ψήφους στην τρίτη περιοχή Μπέκα.

Στις νομοθετικές εκλογές του 2009, το LCP λειτούργησε ανεξάρτητα με υποψηφίους σε πέντε περιφέρειες, αλλά απέτυχε να κερδίσει έδρες. Σε μια επίσημη δήλωση, το LCP σχολίασε ότι «οι εκλογές του 2009 διευρύνουν το χάσμα που υπάρχει ήδη λόγω του σεκταριστικού συστήματος» και, εκφράζοντας την απογοήτευσή του για το εκ΄λογικό του αποτέλεσμα, ανέλυσε και προσπάθησε να δικαιολογήσει την απόδοση του κόμματος.

Παραπομπές
----------

1. ↑  Σεβόμαστε τα επιτεύγματα και το έργο του ΚΚΕ rizospastis.gr
2. 1 2  «Lebanese Communist Party». Country Studies. 2007. Ανακτήθηκε στις 18 Μαΐου 2008.
3. 1 2  Nash, Matt (2009-04-28). «Expectations low for Communist candidates». *NOW Lebanon*. Αρχειοθετήθηκε από το πρωτότυπο στις 2009-08-21.. Ανακτήθηκε στις 8 August 2009.
4. 1 2  «Archived copy». Αρχειοθετήθηκε από το πρωτότυπο στις 8 Σεπτεμβρίου 2008. Ανακτήθηκε στις 11 Φεβρουαρίου 2009.
5. ↑  Chambers, Richard (9 Ιουνίου 2009). «Lebanon's 7 June Elections: The Results» (PDF). International Foundation for Electoral Systems. Αρχειοθετήθηκε από το πρωτότυπο (PDF) στις 16 Ιουνίου 2011. Ανακτήθηκε στις 8 Αυγούστου 2009.
6. 1 2  «June polls widened country’s sectarian gap – LCP». *Daily Star*. 6 August 2009.. Ανακτήθηκε στις 8 August 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λιβανέζικο Κομμουνιστικό Κόμμα** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267961361
* LCCN: n82268061
* SUDOC: 050575341

 |

 |